شەفەق
نیوز/ سەرچەوەیگ لە شانەی قەیرانەگە لە پارێزگای بابل، ئمڕوو سێشەممە، خەوەردا لە
ئاگریگ لەناو یەکیگ لە خەسەخانەیل پارێزگاگە، باوجی وەبی تۆمارکردن زەخمداربوین
کپەو کریا، و هەمیش ئاگریگ لە دوکانەیلیگ بازرگانی لەناوڕاس بەغداد هەڵسیا.
سەرچەوەگە
ئەرا ئاژانس شەفەق نیوز وت: ئاگرەگە لەقات شەشەم لە خەسەخانەی تورکی هەڵسیا، و
کپەو کریا وە تەنیا زەرەدەیلیگ دارایی.
سەرچەوەگە
مەزەنە کرد ک شایەت هووکار ئاگر خەسەخانەگە لە شۆرتیگ کارەبایی بویە و رەسیەسە
قەواسە دوویەمەگە.
لەلای
خوەییش وەڕێۆبەرایەتی وەرگری شارستانی لە شار بابل دیاری کرد ک ئاگرەگە لەوەر
شۆرتیگ کارەبایی لە کابینەی پاچینەی قات شەشەم لە خەسەخانەی ئیمام سادق (تورکی)
بویە، وەبی هیچ زەرەدەیلیگ مرۆیی یا دارایی.
سەرچەوەیگ
خۆجێیی لە بەغداد ئەرا ئاژانس شەفەق نیوز وت: ئاگریگ لە ناوچەی عەلاوی لە کەرخ
بەغداد لە بازاڕەیلیگ بازرگانی بویەو، وەبی زانستن ووردەکاریەیل.
